钦定古今图书集成/方舆汇编/职方典/第1216卷 > 《满江红》〈题安化县石桥〉王守仁
## 钦定古今图书集成/方舆汇编/职方典/第1216卷 > 《满江红》〈题安化县石桥〉王守仁

两溪之间，桃花浪、漫空涨绿，临望踌蹰搔首，舟维古
木。立极三山鳌竞峙，盘涡千丈龙新浴。问垂虹、壮观
似渠无，嗟神速。潺潺溜，清如玉。团团夜光堪掬。对
嫦娥弄影，举杯相属。休笑主人痴事了，几多行客云
生足。料他年、何以慰相思，云间屋。